**Қазақстан Республикасы Парламенті Мәжілісінің депутаты**

**Ф. Каменовтың Қазақстан Республикасының Премьер-Министрінің орынбасары Е. Тоғжановқа депутаттық сауалы**

**Құрметті Ералы Лүқпанұлы!**

Қазақстан Республикасының Стратегиялық даму жоспарына сәйкес Қазақстан Республикасы Еңбек және халықты әлеуметтік қорғау министрлігі "Еңбек" Нәтижелі жұмыспен қамтуды және жаппай кәсіпкерлікті дамытудың 2017 - 2021 жылдарға арналған мемлекеттік бағдарламасын әзірледі және енгізді.

«Еңбек» бағдарламасының негізгі бағыттарының бірі - "Мәңгілік ел жастары – индустрияға!" ("Серпін") және "Жас маман" жобаларының аясында қатысушыларды техникалық және кәсіптік біліммен және қысқа мерзімді кәсіптік оқытумен, еңбек нарығында сұранысқа ие білікті кадрларды даярлаумен қамтамасыз ету болып табылады.

Жоғарыда аталған жлбаларды іске асыруға жауапты болып Қазақстан Республикасы Білім және ғылым министрлігі бекітілген.

Жобаны іске асыру Қазақстан Республикасының Білім және ғылым министрінің 2018 жылғы 26 қарашадағы № 646 бұйрығына сәйкес жүргізіледі.

Жас Маман мемлекеттік жобасының мақсаты - 100 сұранысқа ие мамандық бойынша 180 колледж бен 20 жоғары оқу орнын жаңарту. Жаңартуға қомақты қаражат бөлінетінін ескере отырып, жобаға қатысушы колледждер студенттер үшін бәсекелестікте басымдыққа ие болады.

Алайда, Қазақстан Республикасы Білім және ғылым министрінің 2020 жылғы 23 қазандағы № 457 бұйрығымен өзгерістер енгізілді, атап айтқанда, сенімгерлік басқаруға берілген немесе берілетін техникалық және кәсіптік білім беру ұйымдары мен жоғары оқу орындарының "Жас маман" жобасына іріктелуі мен қатысуы алынып тасталды.

Осы мәселеге қатысты Қазақстан халық партиясына Түркістан облысының сенімгерлік басқаруға берілген колледждерінің ұжымдарының атынан хат келіп түсті.

Осыған байланысты неге осындай шешім қабылданды және қазіргі уақытта Қазақстан Республикасы Білім және ғылым министрлігі жоғарыда аталған мәселе бойынша қандай шаралар қабылдап жатыр деген сұрақ туындайды.

Қазақстан халық партиясы білім беру жүйесімен медицинаға ерекше көңіл бөледі. Біздің басты мақсатымыз - кәсіптік білімнің әрбір қазақстандыққа қол жетімді болуы. Білім біз үшін әрқашан құнды болып қалады және біздің жастарымызға үлкен мүмкіндіктер мен белестер ашады. Елiмiздiң болашағы жастардың еңбeкқорлығына, талап-тiлегiне байланысты. Ендеше жaстaр еңбек жолына түскенде ғaна қоғамын өрге бастыра алады. Oтаншыл халық жастары болмаған елдiң болашағы қараңғы. Жаңа заман тәуелсiз ел мұрaты — жaстaрдың бiлiмi мен бiлiктiлiкке талпынып әрeкеттенуiн, еңбектенiп өсуiн талап етiп отыр.

Құрметті Ералы Лүқпанұлы жоғарыда баяндалғанның негізінде, Сізден осы депутаттық сауалды қарап, Үкіметтің осы проблемаларға қатысты ұстанымын көрсетіп, заңмен белгіленген мерзімде жауап беруіңізді сұраймыз.

**Құрметпен,**

**Қазақстанның Халық партиясы фракциясы: Ф. К. Каменов**

**Ж.А. Ахметбеков**

**З.Ғ. Құлахметов**

**А. О. Қоңыров**

**А.А. Милютин**

**А.М. Паяев**

**С.Н. Решетников**

**А.А. Сқақова**

**Е.В. Смайлов**

**И.В. Смирнова**